ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011107

ขอให้ซ่อมแซมบาทวิถีชำรุด บริเวณบาทวิถี หน้าอาคารพาณิชย์บ้านเลขที่ 104 /7-7 แขวงทุ่งสองห้อง เขตหลักสี่ กรุงเทพมหานคร จุดสังเกตใกล้กับป้ายถนนกำแพงเพชร 6 แยก 1 ระยะทางประมาณ 300 เมตร เนื่องจากบาทวิถีดังกล่าวได้เกิดชำรุดลักษณะชำรุดเป็นหลุมเป็นบ่อ ความกว้างของหลุมประมาณ 40 เซนติเมตร ความหนาปูนประมาณ 2 นิ้ว และเป็นโพรงลึกประมาณ 1 เมตร สาเหตุมาจากปัญหาการจอดรถและรถวิ่งสัญจรบนบาทวิถี โดยผู้ร้องแจ้งว่า เมื่อประมาณปลายเดือนกุมภาพันธ์ 2566 เวลาประมาณ 20.00 น. เด็กอายุประมาณ 6-7 ปี เดินตกหลุมดังกล่าว ผู้ร้องจึงเห็นว่าอาจจะอันตรายต่อผู้สัญจรในเวลากลางวันและเวลากลางคืนได้  เบื้องต้นเคยแจ้งไปยังฝ่ายโยธาของเขตหลักสี่ ผ่านทางหมายเลขโทรศัพท์ 0 2982 2081-2 มีเจ้าหน้าที่เพศชาย (ไม่ทราบชื่อ-นามสกุล) รับสายเป็นเจ้าหน้าที่ฝ่ายโยธาของเขตหลักสี่ ผู้ร้องทำการแจ้งเรื่องบาทวิถีชำรุดดังกล่าว ว่า "มีหลุมบริเวณบาทวิถี จะเกิดอันตราย ถ้าเจ้าหน้าที่ว่างรบกวนมาเทปูนให้หน่อยครับ" ทางหน่วยงานได้รับเรื่องผู้ร้อง แต่ก็ไม่มีการดำเนินการแต่อย่างใด ต่อมาอีก 10 วัน (ระบุตามผู้ร้องแจ้ง) ผู้ร้องได้ทำการติดต่อไปยังหมายเลขโทรศัพท์เดิม ปรากฏว่าสัญญาณมีลักษณะ สายไม่ว่าง สัญญาณติดแต่ก็หลุดไป ผู้ร้องพยายามติดต่ออย่างต่อเนื่องประมาณ 3 สัปดาห์ แต่ก็ประสบปัญหาเช่นเดิม ผู้ร้องแจ้งว่าประสบปัญหามาเป็นระยะประมาณ 5 เดือนแล้ว จึงประสงค์ให้หน่วยงานที่เกี่ยวข้องช่วยเหลือแก้ไขปัญหาบาทวิถีชำรุด ให้แก่ผู้ร้องและประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata